《春事》
明代·屠本畯

华发逢春春事繁，支离犹得傍长安。
忽传天上新榆火，转忆山长旧药阑。
家有薄田堪酿秫，世无知己莫弹冠。
灯前儿女遥相诧，采采芳芹不满盘。

作者简介：浙江鄞县人，字田叔。屠大山子。以父荫授刑部检校，迁太常典簿。后出为两淮运同，迁辰州知府。喜读书，至老不倦。为人旷达，尝起生圹于乡，自撰行状，称憨先生。有《太常典录》、《田叔诗草》。